شعرك جاف ومتقصف وحراش لك بالسيشوار جبت لك الوصفة لي غتهنيك من هاذ المشكل والنتيجة تبان فنصف ساعة متسناي لا أسبوع ولا أسبوعين سلام البنات هاذ الطريقة لقيتها فاليوتوب والصراحة عجباتني بزاف وقلت نجي نشاركها مع حبيباتي يلا شعرك متقصف وجاف متقلقيش راه كلشي كيعاني من هاذ المشكل والحمد لله لقينا الحل أول خطوة غاذي تديريها غتشدي خصلة من شعرك وتبرميها وتلويها مزيان وتجيبي موس الحلاقة وغير بشوية دوزي عليها والطريقة موضحة أكثر فالفيديو لي لتحت . من بعد غاذي تشدي قرعة ديال البخاخ وتمري نصف ديالها بالماء ونصف لاخور بالخل الأبيض أو خل التفاح لي عندك موجود وترجيها مشيان وبداي ترشي منه على شعرك مزيان وانتي كتدلكي فروة الرأس . من بعد غاذي تخلطي 2 ملاعق من المايونيز ممكن تضاعفي الكمية على حسب طول شعرك وتزيدي عليها ملعقة من العسل و 3 ملاعق من زيت الخروع واخلطيهم مزيان ومن بعد ضيفي لهم زبدة الكاريتي مذوبة وخلطيهم مزيان وخليهم واحد شوية يطلقو العناصر مزيان بيناتهم ممكن تزيدي حتى الزبدة بدون ملح حتى خي روعة للشعر. من بعد فرقي شعرك خصل وبقاي تدهني الوصفة عليها وجبدي مزيان باش الشعر يشرب لك الوصفة مزيان وبقاي حتى تكملي شعرك كامل من الجذور حتى الأطراف من بعد جمعي شعرك وغطيه بكيس بلاستيكي وخليه لمدة نصف ساعة ومن بعد غسليه بالشامبو . نخليكم مع الفيديو لي كيوضع الطريقة ..